Vedrørende romlig gradientfelt og implantater, hvordan skal vi forholde oss til «7.2 T/m og conditional 5»?

Vi må som før sjekke hvilket implantat pasienten har og hvor stor romlig gradientfelt implantatet er testet og godkjent for. Det vil være store forskjeller på alle de typer stenter og graft og alt det andre som pasienter har innoperert.

Romlig gradientfelt på U3 GE 3T, Siemens Skyra 3T og Siemens SOLA 1.5T har alle romlig gradientfelt over 7.2T/m (720 Gauss/cm).

GE 3T U3: 13.1 T/m

Siemens Skyra 3T: 11 T/m

Siemens Prisma: 7 T/m

Siemens SOLA: 10,5 T/m

GE Signa Artist: P1 8,0 T/m

Lab 6 og 7 er 10.5 T/m

Ut fra «romlig gradientfeltkartene» til aktuelle maskiner er det høyest romlig gradientfelt ute på siden og oppe utenfor gantry, altså ikke der hvor pasienten vanligvis «ferdes».

For å være på den sikre siden og ikke utsette pasienten for et for høyt romlig gradientfelt skal vi i slike tilfeller der pasienten har implantat som er godkjent/testet for 7.2T/m undersøkes som vanlig, både på GE 3T, Siemens Skyra og Siemens SOLA, men vi skal være nøye med at pasienten setter/legger seg rett ned på us. bordet og oppholder seg kun der. Det er da ingen reell sjanse for at pasientens implantat utsettes for et for kraftig romlig gradientfelt.

Tanken er at vi med dette skal føle oss helt trygge på at vi følger retningslinjer som sikrer pasienten korrekt behandling.

Dette er diskutert og vurdert av Lars Ersland, Erling Andersen og undertegnede.